VENDIM
Nr. 487, datë 21.7.2022

PËR TRAJTIMIN ME PAGË DHE SHTESA MBI PAGË TË PUNONJËSVE  TË PERSONELIT TË AGJENCISË SË MBIKËQYRJES POLICORE

Në mbështetje të nenit 100 të Kushtetutës, të nenit 70, pikat 1, shkronja “a” dhe 3, të ligjit nr. 128/2021, “Për Agjencinë e Mbikëqyrjes Policore”; të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”; dhe të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

VENDOSI:

1. Në fushën e veprimit të këtij vendimi përfshihen:
a) Punonjësit e Agjencisë së Mbikëqyrjes Policore me status të veçantë (në vijim “punonjësit e Agjencisë”), sipas përcaktimeve të ligjit nr. 128/2021, “Për Agjencinë e Mbikëqyrjes Policore”;
b) Nëpunësit civilë të Agjencisë së Mbikëqyrjes Policore;
c) Punonjësit administrativë/mbështetës të Agjencisë së Mbikëqyrjes Policore. 
2. Struktura dhe nivelet e pagave për punonjësit e Agjencisë janë sipas lidhjes nr. 1, që i bashkëlidhet këtij vendimi dhe është pjesë përbërëse e tij. Elementet e pagës janë, si më poshtë vijon:
a) Paga për funksion, kolona 2, e lidhjes nr. 1, bashkëlidhur dhe pjesë përbërëse e këtij vendimi, është niveli i pagës për çdo funksion organik të punonjësve të Agjencisë;
b) Shtesa për natyrë të veçantë pune, kolona 3, e lidhjes nr. 1, bashkëlidhur dhe pjesë përbërëse e këtij vendimi, është shtesa që përfitojnë këta punonjës, për shkak të veçorisë së punës e shërbimeve që kryejnë;
c) Shtesa për çdo vit vjetërsi në detyrë, që llogaritet në masën 1 (një) për qind, të:
i. pagës për funksion, për funksionet organike “ndihmësspecialist” dhe “specialist në drejtoritë rajonale”, por jo më shumë se 25 vjet; dhe
ii. pagës për funksion, të funksionit organik “specialist në Drejtorinë e Përgjithshme”, për të gjitha funksionet e tjera organike, por jo më shumë se 25 (njëzet e pesë) vjet. 
3. Për efekt të llogaritjes së shtesës për çdo vit vjetërsi në detyrë, sipas shkronjës “c”, të pikës 2, të këtij vendimi, vite vjetërsie në detyrë do të konsiderohen:
a) vitet e qëndrimit në detyrë të dokumentuara me librezën e punës apo në mungesë të librezës së punës, me çdo dokument tjetër ligjor të lëshuar nga organet kompetente përkatëse, sipas legjislacionit në fuqi, së çdo punonjësi në Agjencinë e Mbikëqyrjes Policore dhe në ish-Shërbimin për Çështjet e Brendshme dhe Ankesat;
b) vitet e qëndrimit në gradë, të dokumentuara me librezën e punës apo në mungesë të librezës së punës, me çdo dokument tjetër ligjor të lëshuar nga organet kompetente përkatëse, sipas legjislacionit në fuqi, së çdo punonjësi në strukturat e Gardës së Republikës, Policisë së Shtetit, Shërbimit të Mbrojtjes nga Zjarri dhe Shpëtimin, Forcave të Armatosura, Agjencisë së Inteligjencës dhe Sigurisë së Mbrojtjes, Policisë së Burgjeve, si dhe në strukturat e Shërbimit Informativ të Shtetit.
4. Gjatë periudhës së trajnimit në Akademinë e Sigurisë, aplikantët, të cilët shpallen fitues dhe që në momentin e shpalljes fitues nga procesi i konkurrimit emërohen në funksionet organike, përfitojnë pagën për funksion të funksionit organik ku ata janë emëruar. 
5. Kategoritë e pagave për nëpunësit civilë janë sipas lidhjes nr. 2, që i bashkëlidhet këtij vendimi dhe është pjesë përbërëse e tij. Vlerat e elementeve përbërëse të secilës kategori page (paga e grupit, shtesa për vjetërsi në punë dhe shtesa e pozicionit) janë sipas përcaktimeve të vendimit përkatës të Këshillit të Ministrave për pagat e nëpunësve civilë të institucioneve të administratës publike. 
6. Shtesa për natyrë të veçantë pune për nëpunësit civilë të Agjencisë është sipas përcaktimit në kolonën 3, të lidhjes nr. 2, që i bashkëlidhet dhe është pjesë përbërëse e këtij vendimi. 
7. Kategoritë e pagave për pozicionet e punës të nëpunësve civilë me emërtesë të njëjtë, përcaktohen në kuadër të miratimit të strukturës dhe të organikës së institucionit. 
8. Nëpunësit civilë në pozicionet “specialist”, “përgjegjës sektori” apo “drejtor drejtorie”, që punojnë në pozicione, që lidhen me procesin e informatizimit të Agjencisë, përfitojnë shtesën përkatëse, sipas kushteve dhe procedurës së përcaktuar në vendimin e Këshillit të Ministrave për pagat e nëpunësve civilë të institucioneve të administratës publike. 
 9. Pagat e punonjësve mbështetës përcaktohen në vendimin përkatës të Këshillit të Ministrave për pagat e punonjësve mbështetës dhe punonjësve të tjerë të specialiteteve të ndryshme në disa institucione të administratës publike. 
10. Vendimi nr. 149, datë 18.2.2015, i Këshillit të Ministrave, “Për pagat e punonjësve të Shërbimit për Çështjet e Brendshme dhe Ankesat, në Ministrinë e Punëve të Brendshme”, të ndryshuar, shfuqizohet. 
11. Efektet financiare për paga e sigurime shoqërore, që rrjedhin nga zbatimi i këtij vendimi, përballohen nga fondet e miratuara për sistemin e Ministrisë së Brendshme. 
12. Ngarkohen Ministria e Brendshme dhe Agjencia e Mbikëqyrjes Policore për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 janar 2023.
KRYEMINISTËR 
Edi Rama

Lidhja nr. 1

 STRUKTURA DHE NIVELET E PAGAVE PËR PUNONJËSIT E 
AGJENCISË SË MBIKËQYRJES POLICORE

	Nr.
	Funksioni organik
	Paga
për funksion
	Shtesa
për
natyrë
të veçantë pune

	
	1
	2
	3

	1
	Ndihmës specialist (vëzhgues/mbikëqyrës) 
në trupën operacionale
	
60000
	
15000

	2
	Ndihmës specialist (përpunues informacioni) në kartotekë
	60000
	10000

	3
	Specialist në drejtoritë rajonale
	80000
	15000

	4
	Specialist në Drejtorinë e Përgjithshme
	85000
	12000

	5
	Specialist për Vlerësimin Kalimtar dhe Periodik (VETTING-un)
	85000
	20000

	6
	Përgjegjës sektori në drejtoritë rajonale
	89000
	17000

	7
	Përgjegjës sektori në Drejtorinë e Përgjithshme
	
95000
	
15000

	8
	Përgjegjës sektori për Vlerësimin Kalimtar dhe Periodik (VETTING-un).
	
95000
	
20000

	9
	Titullar i drejtorisë rajonale 
	95000
	20000

	10
	Drejtor drejtorie në Drejtorinë e Përgjithshme
	104000
	17000

	11
	Këshilltar i drejtorit të përgjithshëm
	104000
	0

	12
	Zëvendësdrejtor i përgjithshëm
	110000
	22000

	13
	Drejtor i përgjithshëm
	120000
	30000





Lidhja nr. 2

KATEGORITË E PAGAVE DHE SHTESAT PËR NATYRË TË VEÇANTË PUNE PËR NËPUNËSIT 
CIVILË TË AGJENCISË SË MBIKËQYRJES POLICORE

	Nr.
	Pozicioni
	Kategoria e pagës
	Shtesa për natyrë të veçantë pune 

	 
	1
	2
	3

	1
	Drejtor drejtorie në drejtorinë e përgjithshme 
	III-a
	 7000

	2
	Përgjegjës/shef sektori buxhet dhe financë 
në drejtorinë e përgjithshme 
	III-a/1
	5000  

	3
	Përgjegjës/shef sektori në drejtorinë e përgjithshme
	III-a/1
	0

	4
	Specialist/zëdhënës shtypi në drejtorinë e përgjithshme
	III-b
	0

	
	
	IV-a
	0

	5
	Specialist në drejtoritë rajonale
	IV-a
	 0

	
	
	IV-b
	0

